- Hindi News
- National
- दोस्त की शादी से लौट रहे थे, खड़े ट्रक में घुसी कार, तीन की मौत, तीन घायल
दोस्त की शादी से लौट रहे थे, खड़े ट्रक में घुसी कार, तीन की मौत, तीन घायल
चाकसूबाइपास कोटखावदा पुलिया के पास मंगलवार रात में सड़क के किनारे खड़े ट्रक में एक कार घुस गई। इससे कार में सवार तीन युवकों की मौके पर ही मौत हो गई तथा तीन घायल हो गए। मृतकों का पोस्टमार्टम करवाकर शव परिजनों को सुपुर्द कर दिए।
थानाप्रभारी आर.पी. बिश्नोई ने बताया कि जयपुर में अध्ययनरत छात्र अपने दोस्त की शादी में सम्मिलित होकर उनियारा से आईटेन कार से जयपुर लौट रहे थे। चाकसू बाइपास कोटखावदा पुलिया के पास खड़े ट्रक में कार घुस गई। कार में सवार गणेशनारायण (18) पुत्र रमेशचंद जाट निवासी झिलाई, कपिल स्वामी (22) पुत्र गणपतलाल निवासी झिलाई तथा रोहित यादव (22) पुत्र रमेश यादव निवासी बुहाना झुंझूंनु की मौके पर ही मौत हो गई। कार में सवार जितेन्द्र सिंह (20) पुत्र रामवतार निवासी कल्याणपुरा टोंक, सचिन (22) पुत्र घनश्याम सहारा निवासी अवाना कोटपूतली तथा राजाराम घायल हो गए। इन्हें महात्मा गांधी अस्पताल में भर्ती कराया गया। मृतकों का पोस्टमार्टम करवाकर शव परिजनों को सुपुर्द कर दिया।
चाकसू. हादसेमें क्षतिग्रस्त कार उसमें फैला खून।
tgl_Latn sot_Latn hin_Deva hin_Deva hin_Deva hin_Deva hin_Deva